Bobby Womack

Bobby Womack, rodným menom Robert Dwayne Womack (* 4. marec 1944, Cleveland, Ohio, USA – † 27. jún 2014) bol americký spevák.

Jeho bratmi boli speváci Friendly Womack, Curtis Womack, Harry Womack a Cecil Womack, s ktorými tvoril skupinu The Valentinos. Od konca šesťdesiatych rokov vystupoval pod svojím vlastným menom a vydal niekoľko albumov. Roku 2012 vydal u spoločnosti XL Recordings album The Bravest Man in the Universe, ktorý produkoval Damon Albarn a podieľali sa na ňom hostia Lana Del Rey a Gil Scott-Heron.

Bobby Womack spolupracoval napríklad so skupinami The Rolling Stones a Sly & the Family Stone. Jeho piesne nahralo mnoho hudobníkov, medzi ktorých patria napríklad gitarista Johnny Winter, speváčka Janis Joplinová alebo skupiny The Rolling Stones a Grateful Dead. V roku 2009 bol uvedený do Rock and Roll Hall of Fame.

Zomrel v roku 2014 vo veku sedemdesiat rokov.

 Referencie 

 Iné projekty 

 Externé odkazy 
 Oficiálny web

 Zdroj 

Kategória:Speváci afroamerického pôvodu
Kategória:Barytonisti
Kategória:Souloví gitaristi USA
Kategória:Souloví speváci USA
Kategória:Funkoví gitaristi USA
Kategória:Funkoví speváci USA
Kategória:Rock and Roll Hall of Fame
Kategória:Osobnosti USA afroamerického pôvodu
Kategória:Osobnosti z Clevelandu (Ohio)